Kiinalaiset tieteilijät ovat päätelleet, että Pohjois-Koreassa maanalainen ydinkoekeskus on romahtanut osittain. Punggye-ri -nimisellä alueella on tehty kuusi ydinkoetta vuodesta 2006 lähtien. Asiasta uutisoi BBC (siirryt toiseen palveluun).

Viime syyskuussa tapahtuneen räjäytyksen jälkeen, seismologit huomasivat, että osa vuoren sisällä olevasta alueesta on romahtanut. Koepaikkaa ei voi enää käyttää, tieteilijät kertovat.

Punggye-ri sijaitsee vuoristoisella alueella Pohjois-Korean koilisosassa. Alueella tapahtui romahdus pystysuuntaisesti.

Lauantaina Pohjois-Korean johtaja Kim Jong-un ilmoitti, että hän keskeyttää maan ydin- ja ohjuskoetestauksen. Tieto tuli viikkoa ennen Kimin tapaamista Etelä-Korean presidentin Moon Jae-inin kanssa. Kokous pidetään demilitarisoidulla alueella, joka jakaa Korean niemimaan kahtia.

Lue lisää:

Analyysi: Onko ydinkokeiden lopettaminen Pohjois-Korean viimeisin suuri huijaus vai askel kohti uutta aikaa?

Pohjois-Korean johtaja Kim Jong-un lopettaa ydinkokeet